Gabriel Paulista

Gabriel Armando de Abreu (lahir 26 November 1990) dikenali sebagai Gabriel Paulista atau Gabriel merupakan seorang pemain bola sepak profesional Brazil yang bermain untuk kelab La Liga, Valencia di posisi pertahanan tengah.

Karier kelab

Vitoria

Dilahirkan di São Paulo, Gabriel menyertai pasukan belia Esporte Clube Vitória pada tahun 2009 dari Clube Atlético Taboão da Serra. Dia membuat penampilan senior pertama pada 7 Mac 2010, ketika kemenangan 3–1 ke atas Camaçari dalam Campeonato Baiano. Dia membuat penampilan sulung dalam Série A pada 15 Mei, masuk sebagai pemain gantian menggantikan Vilson ketika seri 1–1 dengan Flamengo.

Pada bulan Ogos 2010, Gabriel beraksi dalam kedua-dua perlawanan akhir 2010 Copa do Brasil menentang Santos, bermain di posisi pertahanan kanan.

Pada 6 September 2012, Gabriel menandatangani kontrak lanjutan bersama Vitória sehingga tahun 2016. Dia dinamakan sebagai pertahanan tengah terbaik 2013 Campeonato Baiano.

Villarreal

Pada 15 Ogos 2013, Gabriel berpindah ke kelab La Liga Villarreal, menandatangani perjanjian lima tahun bersama kelab itu. Dia membuat penampilan sulungnya pada 10 November, bermain ketika seri 1–1 dengan Atlético Madrid.

Gabriel beraksi dalam 18 perlawanan liga semasa musim 2013-14. Dia membuat penampilan sulung dalam Liga Europa UEFA pada 21 Ogos 2014, ketika menang 3–0 ke atas FC Astana.

Arsenal

Pada 26 Januari 2015, Gabriel dianugerahkan permit kerja oleh kerajaan UK dan dijangka menyertai Arsenal dengan yuran sekitar £11.3 juta. Dia menyertai kelab itu dua hari kemudian. Pengurus Arsène Wenger mengatakan walaupun pemain itu cergas, Gabriel mungkin akan melakukan kesilapan dalam perlawanan pertamanya kerana tidak boleh berbahasa Inggeris.

Gabriel membuat penampilan sulungnya untuk Arsenal pada 15 Februari ketika kemenangan 2–0 ke atas Middlesbrough dalam pusingan kelima Piala FA. Dia membuat penampilan sulung Liga Perdana Inggeris enam hari kemudian, masuk menggantikan Alexis Sánchez pada minit terakhir ketika kemenangan 2–1 ke atas Crystal Palace.

Gabriel bermain dalam kesebelasan utama untuk Arsenal ketika kemenangan 2–0 ke atas Everton pada 1 Mac.

Karier antarabangsa
Pada 20 Mac 2015, Gabriel dipanggil ke Pasukan bola sepak kebangsaan Brazil buat pertam kali, menggantikan David Luiz yang cedera untuk perlawanan persahabatan menentang Perancis dan Chile. Walau bagaimanapun, dia tidak dipilih untuk beraksi dalam kedua-dua perlawanan tersebut.

Kejayaan

Kelab
Vitória
Campeonato Baiano: 2010, 2013
Copa do Nordeste: 2010

Arsenal
Piala FA: 2014–15

Individu
Campeonato Baiano Pertahanan Tengah Terbaik: 2012, 2013

Statistik karier

Rujukan

Pautan luar
Profil rasmi Villarreal  
Profil BDFutbol

Kelahiran 1990
Orang hidup
Pemain bola sepak Brazil
Pemain pertahanan (bola sepak)
Pemain Campeonato Brasileiro Série A
Pemain Campeonato Brasileiro Série B
Pemain Esporte Clube Vitória
Pemain La Liga
Pemain Villarreal CF
Pemain Liga Perdana Inggeris
Pemain Arsenal F.C.
Pemain Valencia CF